Burjassot es vist de rosa en el Dia Internacional contra el Càncer de mama
2025-07-24

Dimecres que ve 19 d’octubre, se celebra a tot el món el Dia Internacional contra el Càncer de mama, un dia en el qual Burjassot es vestirà de rosa de la mà de la Junta Local contra el Càncer del municipi.

Des de les 10 i fins a les 13 hores, la Junta posarà en la porta de l’Ajuntament el seu punt rosa per a la lluita contra aquesta malaltia; un punt rosa que estarà, com s’ha assenyalat, durant tot el matí perquè els veïns puguen passar pel mateix i col·laborar en la mesura de les seues possibilitats.

Un any més, a més de les ulleres rosa que ha creat l’AECC (Associació Espanyola contra el Càncer) a un preu de 5€ i que enguany estrenen model, la Junta Local de Burjassot posarà a disposició de totes aquelles persones que vulguen col·laborar amb la causa els productes que elaboren al llarg de l’any, sense oblidar les guardioles en les quals es podran realitzar les donacions.

A més, les voluntàries de la taula posaran el tradicional llaç rosa a totes les persones que s’acosten al punt d’informació, en solidaritat amb les afectades pel càncer de mama.